Raúl Eduardo Vela Chiriboga

**Raúl Eduardo Vela Chiriboga** (1934–2020) var en ecuadoriansk geistlig og katolsk erkebiskop av Quito. Han ble kardinal i 2010. På 1980-tallet var han en av de mest kjente representantene for kirken i Latin-Amerika.
## Liv og virke
### Bakgrunn
Raul Eduardo Vela Chiriboga, en av ni søsken, gikk på en salesianerskole og studerte katolsk teologi og filosofi ved salesianernes *Colegio Santo Tomás Apóstol* presteseminaret *San José* i Quito. 
### Prest
Han ble presteviet den 28. juli 1957 av Leonidas Proaño, biskop av Bolívar (senere kalt bispedømmet Riobamba). Etter noen år i sjelesorg i bispedømmet Riobamba, var han Caritas-direktør, sekretær for bispedømmekonferansen i Riobamba fra 1957 til 1967 og undersekretær for Conferencia Episcopal Ecuatoriana (CEE) fra 1978 til 1975.
### Hjelpebiskop i Guayaquil
Den 20. april 1972 utnevnte pave Paul VI ham til titulærbiskop av *Ausafa* og utnevnte ham til hjelpebiskop i Guayaquil. Han ble ordinert til biskop den 21. mai 1972 av kardinal Pablo Muñoz Vega S.J., erkebiskop av Quito; medkonsekratorer var Bernardino Echeverría Ruiz O.F.M., erkebiskop av Guayaquil, og Leonidas Proaño, biskop av Bolívar.

### Biskop av Azogues
Vela Chiriboga ble den 29. april 1975 utnevnt av av pave Paul VI til biskop av Azogues. Han var medlem av CELAM fra 1981 til 1989. Han var deltaker i den latinamerikanske kirkens generalkonferanse i Puebla i 1979, som bekreftet det velkjente «Opsjon for de fattige».

### Militærbiskop
Den 8. juli 1989 utnevnte pave Johannes Paul II ham til militærbiskop av Ecuador og titulærbiskop av *Pauzera*. 

### Erkebiskop av Quito
Den 21. mars 2003 utnevnte Johannes Paul II ham til erkebiskop av Quito og dermed primas av Ecuador; Vela Chiriboga tiltrådte 10. april 2003.

Den 11. september 2010 innvilget pave Benedikt XVI hans aldersbetingede avskjedssøknad.

### Kardinal
I det høytidelige konsistoriet 20. november 2010 opptok pave Benedikt XVI ham som kardinalprest med titulærekirken *[[Santa Maria in Via]]*. 

Kardinal Vela Chiriboga deltok i 2013-konklavet.

På 475-årsdagen for grunnleggelsen av den første kirkelige jurisdiksjon i det områfet som senere ble Ecuador, foretok han flere pastoralbesøk til menigheter og oppfordret katolikker til å gjenopplive og bekjenne sin tro.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Kardinal Carlo Confalonieri (1893-1986) *1941
* Kardinal Pablo Muñoz Vega (1903–1994) *1964
* Erkebiskop  *Raúl Eduardo Vela Chiriboga*  (1934-2020) *1972 

## Referanser